|  |
| --- |
| UKMERGĖS RAJONO SAVIVALDYBĖSTARYBA |
|  |
| **SPRENDIMAS** **DĖL negyvenamųjų patalpų, esančių Ukmergės r., Taujėnų sen., Balelių k., mokyklos G. 2, nuomos**  |
|  |
|  |
| 2021 m. rugsėjo d. Nr. |
| Ukmergė  |
|  |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 dalimis ir 15 straipsniu, Ukmergės rajono savivaldybės tarybos 2020 m. sausio 30 d. sprendimu Nr. 7-16 „Dėl Ukmergės rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašo patvirtinimo“ patvirtintu tvarkos aprašu, Ukmergės rajono savivaldybės taryba n u s p r e n d ž i a:

1. Išnuomoti viešo nuomos konkurso būdu ne ilgesniam kaip dešimties metų laikotarpiui Ukmergės rajono savivaldybei nuosavybės teise priklausiančias negyvenamąsias patalpas, esančias Ukmergės r. sav., Taujėnų sen., Balelių k., Mokyklos g. 2 (unikalus numeris 8196-8009-6010, pastato pažymėjimas plane: 1C2p, patalpas pažymėtas plane: (2-2) 42,09 kv. m, (2-3) 42,62 kv. m, (2-4) 41,76 kv. m, (2-5) 46,73 kv. m, (2-7) 13,03 kv. m, (2-8) 38,89 kv. m, (2-9) 18,69 kv. m, (2-10) 15,53 kv. m, pagalbines patalpas pažymėtas plane: (2-1) 158,15 kv. m, (2-6) 4,81 kv. m, (2-11) 14,52 kv. m, (2-12) 13,80 kv. m, bendro naudojimo patalpas: (1-1) 1,91 kv. m, viso išnuomojamų patalpų plotas – 452,53 kv. m), nustatant 1 kv. m pradinį nuompinigių dydį mėnesiui – 0,46 Eur.

 2. Įgalioti Ukmergės rajono savivaldybės administracijos direktorių organizuoti šio sprendimo 1 punkte nurodytų negyvenamųjų patalpų viešą nuomos konkursą ir su viešo nuomos konkurso laimėtoju pasirašyti terminuotą nuomos sutartį bei perdavimo ir priėmimo aktą.

Savivaldybės meras

Projektą parengė:

Turto ir įmonių valdymo skyriaus vedėja Daiva Gladkauskienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

Forma patvirtinta Ukmergės rajono savivaldybės

administracijos direktoriaus 2017 m. rugsėjo 27 d.

įsakymu Nr. 13-1536

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL negyvenamųjų patalpų, esančių Ukmergės r., Taujėnų sen., Balelių k., mokyklos G. 2, nuomos“**

**AIŠKINAMASIS RAŠTAS**

2021 m. rugsėjo d. Nr.

Ukmergė

**1. Sprendimo projekto rengimo pagrindas:**

Lietuvos Respublikos vietos savivaldos įstatymo 16 straipsnio 2 dalies 26 punktu, kuriame numatyta, išimtinė tarybos kompetencija sprendimų dėl disponavimo savivaldybei nuosavybės teise priklausančiu turtu priėmimas, šio turto valdymo, naudojimo ir disponavimo juo tvarkos taisyklių nustatymas, išskyrus atvejus, kai tvarka yra nustatyta įstatymuose ar jų pagrindu priimtuose kituose teisės aktuose.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 dalimis, kuriose numatyta, kad Savivaldybėms nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos. Savivaldybei nuosavybės teise priklausantis turtas patikėjimo teise valdyti, naudoti ir disponuoti juo perduodamas savivaldybės tarybos nustatyta tvarka ir Savivaldybių turtą patikėjimo teise valdo, naudoja ir disponuoja juosavivaldybių institucijos, įstaigos ir organizacijos, savivaldybių įmonės pagal įstatymus savivaldybių tarybų sprendimuose nustatyta tvarka. Šioje dalyje nurodyti savivaldybių turto patikėjimo teisės subjektai turi teisę priimti sprendimus, susijusius su savivaldybių turto valdymu, naudojimu ir disponavimu juo, išskyrus sprendimus, susijusius su šio turto perleidimu kitų asmenų nuosavybėn ar su daiktinių teisių suvaržymu, jeigu kiti įstatymai nenustato kitaip.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu, kuriame numatyta, valstybės ir savivaldybių ilgalaikio materialiojo turto nuoma.

Ukmergės rajono savivaldybės tarybos 2020 m. sausio 30 d. sprendimas Nr. 7-16, kuriuo patvirtintas Ukmergės rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo ir vykdymo tvarkos aprašas.

**2. Sprendimo projekto tikslas ir esmė:**

Siekiant užtikrinti efektyvųpastato Mokyklos g. 2, Balelių k., Taujėnų sen., Ukmergės r. patalpų panaudojimą, išnuomoti seniūnijos reikmėms nenaudojamas patalpas ir gauti papildomų pajamų.

Parengtas sprendimo projektas išnuomoti viešo nuomos konkurso būdu ne ilgesniam kaip dešimties metų laikotarpiui Ukmergės rajono savivaldybei nuosavybės teise priklausiančias negyvenamąsias patalpas, esančias Ukmergės r. sav., Taujėnų sen., Balelių k., Mokyklos g. 2 (viso išnuomojamų patalpų plotas – 452,53 kv. m), nustatant 1 kv. m pradinį nuompinigių dydį mėnesiui – 0,46 Eur bei įgalioti Ukmergės rajono savivaldybės administracijos direktorių organizuoti šio sprendimo 1 punkte nurodytų negyvenamųjų patalpų viešą nuomos konkursą ir su viešo nuomos konkurso laimėtoju pasirašyti terminuotą nuomos sutartį bei perdavimo ir priėmimo aktą.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** (pateiktas apačioje).

**4. Sprendimui įgyvendinti reikalingos lėšos ir galimi finansavimo šaltiniai:**

Sprendimo įgyvendinimui lėšos nereikalingos.

**5. Priėmus sprendimą laukiami rezultatai, galimos pasekmės:** bus pagerintas patalpų panaudojimas ir gautos papildomos pajamos. Neigiamų pasekmių nenumatoma.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** –

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** –

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** –

**9. Sekretoriatas priimtą sprendimą pateikia\*:** Taujėnų seniūnijai, Apskaitos skyriui, Finansų skyriui, Strateginio planavimo, investicijų ir verslo plėtros skyriui, Turto ir įmonių valdymo skyriui.

**10. Aiškinamojo rašto priedai:**  -

Turto ir įmonių valdymo skyriaus vedėja Daiva Gladkauskienė

\* Jeigu sprendimas turi būti pateikiamas ne dokumentų valdymo sistemos „Kontora“ naudotojams, nurodomas gavėjo elektroninio pašto adresas.